เตือนนักลงทุนระวังความเสี่ยงตลาดหุ้น
กลต.เตือนนักลงทุนระวัง ความเสี่ยงในตลาดหุ้น หลังราคาหุ้นขึ้นสูง และดัชนีแตะ 1,000 จุด เกินระดับจิตวิทยาแล้ว
3 พ.ย. 2553

กลต.เตือนนักลงทุนระวัง ความเสี่ยงในตลาดหุ้น หลังราคาหุ้นขึ้นสูง และดัชนีแตะ 1,000 จุด เกินระดับจิตวิทยาแล้ว 
นายธีระชัย ภูวนารถนรานุบาล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า ภาวการณ์ลงทุนในตลาดหลักทรัพย์ช่วงนี้ เท่าที่ได้พูดคุยกับนักลงทุนต่างประเทศ ซึ่งส่วนใหญ่ยังเลือกนำเงินมาลงทุนในกลุ่มประเทศเศรษฐกิจเกิดใหม่ โดยเฉพาะในภูมิภาคเอเซียอยู่ซึ่งเป็นไปตามแนวโน้มเดิม เพราะเศรษฐกิจประเทศอุตสาหกรรมหลักมีปัญหา แต่อย่างไรก็ตาม ราคาหุ้นของไทยสูงขึ้นมาแล้ว เลย ที่สำคัญราคาและดัชนีหุ้นเลยระดับจิตวิทยาที่นักลงทุนคาดหวังมาแล้ว เพราะดัชนีเกิน 1,000 จุด 
“การลงทุนในช่วงนี้ควรระวังความเสี่ยง เพราะราคาเกินระดับจิตวิทยา ดัชนีเกิน 1,000 จุด แม้ว่าความเชื่อมั่นนักลงทุนตอนนี้ไม่มีปัญหา แต่ถ้าปัจจัยเปลี่ยนแปลงก็มีโอกาสที่จะผันผวนได้ เพราะที่สุดความเชื่อมั่นไม่ได้อยู่ที่เชื่อเศรษฐกิจประเทศเราฝ่ายเดียว ต้องดูนโยบายและเศรษฐกิจประเทศเขาด้วย “นายธีระชัยกล่าว